Võiks ju öelda, et võta vähem tööd, aga seda on lihtsam öelda kui teostada. Sest meesterahval on ikkagi see tööhimu ja minul ka musitseerimishimu - mitte auahnus - ikka nii suur kaasa sündinud!! Soovin ju nii paljut teha ja võtan kavva lugusid, mida pole iial juhatanud. Seega lisakohustused, mis tähendab ka seda, et istun öid üleval ja õpin nagu koolipoiss enne eksamit. Eksameid on minulgi. Ja vastutus, sest kui seisan orkestri ees, vastutan mitmesaja inimese eest.